Twitter (@FAZHAJAZ) Minkejja l-ħidma kontinwa tal-ħaddiema tas-salvataġġ, it-tifel ta' ħames snin li waqa' ġo bir fil-Marokk instab mejjet f'qiegħ il-bir. Dan tħabbar mill-Palazz Irjali tal-Marokk li qal li r-Re Mohammed VI bagħat il-kondoljanzi tiegħu lill-familja tat-tifel li kien jismu Rayan Awram. Minħabba li x-xaft kien dejjaq wisq biex jidħlu l-ħaddiema, kellu jintuża makkinarju apposta biex joftoq il-ġebel u jinħoloq aċċess għat-tifel. It-tifel kien ilu ħamest ijiem maqbud fil-bir ġol-belt ta' Tamorot u hu mifhum li waqa' madwar 100 pied f'xaqq u spiċċa fil-bir. Aqra aktar: Ħaddiema tas-salvataġġ ilhom 5 t'ijiem jippruvaw isalvaw tifel minn bir Huma kienu niżżlu xi ilma u ossiġnu għat-tifel imma l-kap tal-kumitat tas-salvataġġ, Abdelhadi Temrani, qal li ma kienx hemm mod biex tkun determinata l-kundizzjoni tat-tifel.